**J e l e n t é s**

Balatonhenye Önkormányzata Képviselő-testületének
2017. február 21-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.

Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**BALATONHENYE KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**74/2016. (XI. 14.) HATÁROZATA**

**A Kővágóörsi Közös Önkormányzati Hivatal 2016. évi**

 **költségvetése módosításának elfogadásáról**

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2016. évi költségvetése módosítását - az előterjesztésnek megfelelően - elfogadja.

**Intézkedést nem igényel**

**75/2016. (XI. 14.) HATÁROZATA**

**Kötelező felvételt biztosító általános iskolai körzethatárok véleményezéséről**

Balatonhenye Község Önkormányzata Képviselő-testülete a Veszprém Megyei Kormányhivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és arról az alábbi véleménye alakult ki: elfogadja.

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Balatonhenye lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

Képviselő-testület felkéri a jegyzőt, hogy a határozatot a Veszprém Megyei Kormányhivatal részére küldje meg.

Felelős: Kovács Csaba Károly, polgármester

Határidő: 2016. november 25.

**Kormányhivatal döntésről értesítve**

**79/2016. (XI. 28.) HATÁROZATA**

**A nem közművel összegyűjtött háztartási szennyvíz**

**begyűjtésére vonatkozó közszolgáltatás ellátásáról**

Balatonhenye Község Önkormányzata Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatást 2017. január 1-jétől is a feladatot jelenleg ellátó Szabadi Péter egyéni vállalkozóval (8283 Káptalantóti, Dózsa György u. 4.) kívánja elláttatni. Az e tárgyú szerződés tervezetét megismerte, azt jóváhagyja, és felhatalmazza a polgármestert az aláírására.

Felelős: Kovács Csaba Károly, polgármester

Határidő: 2016. december 20.

**Vállalkozási szerződés megkötésre került**

**80/2016. (XI. 28.) HATÁROZATA**

**a Köveskál Védőnői Szolgálat működési engedély kérelméről**

Balatonhenye Község Önkormányzata Képviselő-testülete a Köveskál Védőnői Szolgálat működési engedély visszavonási kérelmét és egyúttal új működési engedély kérelem benyújtását, az egészségügyi feladat ellátási megállapodást, valamint a megbízási szerződést az iskola-egészségügyi védőnői feladatra az előterjesztés szerinti tartalommal elfogadja.

A Képviselő-testület felhatalmazza Köveskál Község Polgármesterét azzal, hogy valamennyi érintett önkormányzat képviselő-testületének kedvező döntése esetén kezdeményezze a területi ellátási kötelezettséggel rendelkező Védőnői Szolgálat működési engedélyének visszavonását, egyúttal új működési engedély kérelem benyújtását és finanszírozási szerződésének módosítását.

A Képviselő-testület felhatalmazza a Feladatellátó Köveskál Község Önkormányzat Polgármesterét, a működési engedély kérelem benyújtásához szükséges szolgáltatási szerződések aláírására.

Képviselő-testület megbízza a polgármestert azzal, hogy a szükséges intézkedéseket tegye meg.

Felelős: Kovács Csaba Károly, polgármester

Határidő: 2016. december 05.

**Működési engedély iránti kérelem benyújtásra került**

**81/2016. (XI. 28.) HATÁROZATA**

**A 2017. évi belső ellenőrzési tervről**

Balatonhenye Község Önkormányzata Képviselő-testülete a 2017. évre vonatkozó belső ellenőrzési tervet jóváhagyja.

Felelős: Kovács Csaba Károly polgármester

Határidő: a tervben meghatározottak szerint.

**Intézkedést nem igényel**

**BALATONHENYE KÖZSÉG ÖNKORMÁNYZATA
KÉPVISELŐ-TESTÜLETÉNEK**

**/2017. (II. 21.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2017. február 14.

Kovács Csaba Károly polgármester